**ŠILALĖS RAJONO SAVIVALDYBĖS 2023 METŲ ŠVIETIMO PAŽANGOS ATASKAITA**

 Šilalės rajono savivaldybės 2023 metų švietimo pažangos ataskaita parengta pagal Lietuvos Respublikos švietimo, mokslo ir sporto ministro 2022 m. kovo 25 d. įsakymu Nr. V-448 ,,Dėl savivaldybių ir mokyklų, vykdančių bendrojo ugdymo programas, švietimo stebėsenos būtinųjų rodiklių aprašų patvirtinimo“ patvirtintus Savivaldybių švietimo stebėsenos būtinuosius rodiklius ir Šilalės rajono savivaldybės tarybos 2021 m. balandžio 29 d. sprendimu Nr. T1-113 „Dėl Šilalės rajono savivaldybės mokyklų tinklo pertvarkos 2021–2025 metams bendrojo plano patvirtinimo“ patvirtinto Šilalės rajono savivaldybės mokyklų tinklo pertvarkos 2021–2025 metams bendrojo plano švietimo būklės stebėsenos rodiklius. Ataskaitoje pristatomi apibendrinti Šilalės rajono savivaldybės švietimo veiklos rezultatai, pokyčiai. Pažangos ataskaitai rengti naudoti Švietimo valdymo informacinės sistemos (toliau ‒ ŠVIS), Nacionalinės švietimo agentūros Nacionalinių egzaminų centralizuotos informacinės sistemos duomenys (toliau ‒ NECIS), Švietimo, kultūros ir sporto skyriaus analizių duomenys.

 Šilalės rajono savivaldybėje 2023 m. veikė 7 bendrojo ugdymo mokyklos ‒ 5 gimnazijos, 1 progimnazija, 1 gimnazijos tipo bendrojo ugdymo mokykla, 2 ikimokyklinio ugdymo įstaigos, 2 formalųjį švietimą papildančio neformaliojo ugdymo mokyklos.

*Šaltinis*: ŠVIS duomenys

 **1. Ikimokykliniame ugdyme dalyvaujančių 3-5 metų vaikų dalis ‒ 88,59 proc.**

 Ikimokyklinis ugdymas 2023 m. organizuotas 5 bendrojo ugdymo mokyklose ir 2 ikimokyklinio įstaigose. Instituciniame ugdyme dalyvauja 88,59 procentai 3-5 metų rajone gyvenančių vaikų. Savivaldybėje instituciniame ikimokykliniame ugdyme dalyvaujančių 3–5 metų amžiaus vaikų dalis, lyginant su 2021–2022 mokslo metais, padidėjo 7,22 procento. Rajono ugdymo įstaigose (grupėse) ugdoma 7,56 procento 3-5 metų vaikų iš kitų savivaldybių. Beveik tokia pat dalis ‒ 7,99 procento Šilalės rajono savivaldybės vaikų ugdoma kitų savivaldybių įstaigose. Eilėje patekti į tris ikimokyklinio ugdymo įstaigas (grupes) laukia 40 vaikų, keturiose įstaigose laukiančių eilėje neregistruota. Iš laukiančių patekimo į ikimokyklinio ugdymo įstaigas (grupes) 77,5 procento vaikų yra jaunesnio amžiaus, nei priimama į ugdymo įstaigas. Daugiausia laukiančių eilėje yra Šilalės mieste – 32, iš jų 25yra jaunesnio amžiaus, nei priimama į lopšelį-darželį. Formuojasi institucinio ikimokyklinio ugdymo poreikis nuo 1 metų ar net anksčiau.

Siekiant kokybiško priešmokyklinio ugdymo, komplektuojamos priešmokyklinio ugdymo grupės iki 20 vaikų. Savivaldybėje nėra priešmokyklinio amžiaus vaikų, nelankančių įstaigų.

 **2. Mokinių, turinčių specialiųjų ugdymosi poreikių, ugdomų integruotai bendrosios paskirties mokyklose, dalis ‒ 13,7 proc.**

 Įtraukiojo ugdymo aprėptis savivaldybės lygmeniu ‒ 13,7 procento nuo visų besimokančiųjų mokinių skaičiaus. Mokinių, turinčių specialiųjų ugdymosi poreikių, ugdomų integruotai, dalis Savivaldybėje pastaraisiais metais didėja (2022 m. – 11,7 proc., 2021 m. – 11,2 proc.).Dar 26 specialiųjų ugdymosi poreikių turintys mokiniai pagal pritaikytas ir (ar) individualizuotas pradinio, pagrindinio ugdymo programas ir socialinių įgūdžių ugdymo programą ugdomi Šilalės suaugusiųjų mokykloje.

 **3. Švietimo pagalbą gaunančių mokinių dalis ‒ 69,9 proc.**

 Šilalės rajono bendrojo ugdymo mokyklose 2022‒2023 mokslo metais mokėsi 439 specialiųjų ugdymosi poreikių turintys mokiniai, iš jų: 84 vaikai mokosi pagal priešmokyklinio ugdymo programą, 355 mokiniai mokosi pagal bendrojo ugdymo programas. Dominuoja kalbėjimo ir kalbos sutrikimai, tokie sutrikimai nustatyti 53,08 proc. sutrikimus turinčių mokinių. Švietimo pagalba teikiama 69,9 procento mokinių. Paslaugas specialiųjų poreikių vaikams teikia Šilalės švietimo pagalbos tarnyba ir švietimo įstaigų specialistai, tačiau yra neužimtų etatų, nes specialistų trūksta. Pagalbos mokiniui specialistų skaičius, tenkantis 100-ui mokinių, yra vienas mažiausių šalyje ‒ 0,45.

 **4. Neformaliojo švietimo veikloje dalyvaujančių mokinių dalis ‒ 63,04 proc.**

 Praėjusiais mokslo metais Šilalės meno mokykloje ir Šilalės sporto mokykloje, vykdančiose formalųjį švietimą papildančias programas (FŠPU), mokėsi 5,35 proc. rajono mokinių. Tikslinėmis valstybės neformaliajam vaikų švietimui (NVŠ) skirtomis lėšomis naudojosi 24,9 procento rajono mokinių, būrelius bendrojo ugdymo mokyklose lankė 32,79 procento mokinių. Tiek NVŠ, tiek FŠPU veiklose aktyviausiai dalyvauja pradinių klasių mokiniai.

Šaltinis: ŠVIS duomenys

 Atkreiptinas dėmesys, kad 36,85 proc. mokinių, dalyvaujančių NVŠ ir FŠPU programose turi specialiųjų ugdymosi poreikių.

 **5. Bendrojo ugdymo mokyklų 1-8 klasių komplektų, kurie yra jungtiniai, dalis ‒ 3,45 proc. (neįskaičiuojamos specialiosios klasės/grupės).**

 Siekiant sudaryti galimybę mokiniams gauti kokybišką išsilavinimą, savivaldybėje racionaliai pertvarkytas mokyklų tinklas. Šilalės rajono savivaldybėje 2022‒2023 mokslo metais bendrojo ugdymo programos buvo vykdomos septyniose mokyklose: Šilalės Simono Gaudėšiaus gimnazijoje, Šilalės r. Laukuvos Norberto Vėliaus gimnazijoje, Šilalės r. Kvėdarnos Kazimiero Jauniaus gimnazijoje, Šilalės r. Kaltinėnų Aleksandro Stulginskio gimnazijoje, Šilalės r. Pajūrio Stanislovo Biržiškio gimnazijoje, Šilalės Dariaus ir Girėno progimnazijoje ir Šilalės suaugusiųjų mokykloje. Iš viso sukomplektuota 141 komplektas, 2773 mokiniai, 1-8 klasės buvo komplektuojamos šešiose bendrojo ugdymo mokyklose. Jungtiniai pradinių klasių bei priešmokyklinio ugdymo grupių komplektai (neįskaičiuojant specialiųjų klasių) suformuoti bendrojo ugdymo mokyklų skyriuose: Šilalės r. Kvėdarnos Kazimiero Jauniaus gimnazijos Pajūralio skyriuje (vienas pradinių klasių komplektas ir jungtinė priešmokyklinio/ikimokyklinio ugdymo grupė), Šilalės Dariaus ir Girėno progimnazijos Upynos skyriuje (du pradinių klasių komplektai ir viena, jungtinė priešmokyklinio/ikimokyklinio ugdymo grupė) bei Obelyno daugiafunkciame centre (viena jungtinė priešmokyklinio/ikimokyklinio ugdymo grupė). Jungtinių klasių komplektų dalis savivaldybėje kasmet mažėja.

 **6. Bendrojo ugdymo mokyklų klasių komplektų, kuriuose yra mažiau kaip 8 mokiniai, dalis ‒ 1,87 proc.**

 Lyginant su 2021‒2022 mokslo metais rodiklis sumažėjo 0,93 proc. Savivaldybės mokyklose nebeliko atskirų klasių komplektų, kuriuose būtų mažiau nei 8 mokiniai. Jungiant klases, kuriose yra mažiau nei 8 mokiniai, sukomplektuoti trys pradinio ugdymo klasių komplektai. Vidutiniškai vienoje priešmokyklinio ugdymo grupėje mokosi 14 mokinių, 1–4 klasėse – 19 mokinių, 5–10 klasėse 20 mokinių, 11‒12 klasėse 22 mokiniai.

 Šaltinis: ŠVIS duomenys

 **7. Naujai komplektuojamų priešmokyklinio ugdymo grupių, kuriose yra ne daugiau kaip 20 mokinių dalis ‒ 100 proc.**

 Siekiant sudaryti kokybiškas sąlygas priešmokyklinio ugdymo grupių vaikams savivaldybėje pastaruosius keturis metus nekomplektuojamos didesnės, nei 20 vaikų priešmokyklinio ugdymo grupės. Vaikų skaičiaus vidurkis priešmokyklinio ugdymo grupėje ‒ 14 vaikų.

 **8. Naujai komplektuojamų bendrojo ugdymo mokyklų bendrosios paskirties 1 klasių komplektų, kuriuose yra ne daugiau kaip 24 mokiniai dalis ‒ 100 proc.**

Komplektuojant 1 klases vadovaujamasi Mokyklų, vykdančių formaliojo švietimo programas, tinklo kūrimo taisyklių 1 priedo ,,Klasių, jungtinių klasių bendrosiose bendrojo ugdymo mokyklose sudarymo kriterijų 2022–2023 ir 2023–2024 mokslo metams sąrašas“ nuostatomis.

 **9. Vienai sąlyginei mokytojo pareigybei tenkančių mokinių skaičius bendrojo ugdymo mokyklose ‒ 11,55.**

 Šilalės rajono savivaldybėje mokinių skaičius dėl mažo gimstamumo ir išorinės bei vidinės emigracijos kasmet mažėja ir tai tiesiogiai lemia vienai sąlyginei mokytojo pareigybei tenkančių mokinių skaičių. Šis rodiklis padidėjo 0,15 procento, tačiau lieka žemesnis nei šalyje.

|  |  |  |
| --- | --- | --- |
| Mokslometai | Mokinių skaičius Šilalės rajono savivaldybės bendrojo ugdymo mokyklose | Vidutinis vienam mokytojui tenkantis mokinių skaičius |
| Šilalės rajone | Šalyje |
| 2020–2021 | 2824 | 11,58 | 11,6 |
| 2021‒-2022 | 2806 | 11,40 | 11,8 |
| 2022‒2023 | 2773 | 11,55 | 12,0 |

 Šaltinis: ŠVIS duomenys

 **10. Jaunesnių nei 50 metų bei 50 metų ir vyresnio amžiaus mokytojų skaičiaus santykis ‒ 0,56 proc.**

 Savivaldybės mokyklose daugėja pensinio ir priešpensinio amžiaus mokytojų, o jaunų mokytojų atvyksta labai mažai. Mokytojų amžiaus vidurkis 2023 m. siekia 51,84 m. ir yra didesnis nei vidurkis šalyje *–* 51,16 m. Nors panaši tendencija yra visoje šalyje, Šilalės savivaldybėje vyresnių nei 50 metų mokytojų dalis didėja sparčiau. Didėjant mokytojų amžiui, tikėtina, kad kelių metų perspektyvoje savivaldybėje gali trūkti mokytojų specialistų.

Šaltinis: ŠVIS duomenys

 **11. Daugiau kaip 2 metų pedagoginio darbo stažą turinčių darbuotojų dalis ‒ 97 proc.**

Rodiklis atskleidžia švietimo sistemos dalyvių demografines charakteristikas ir rodo mokytojų kaitą. Savivaldybėje jaunų mokytojų, ateinančių į mokyklas, labai mažai, nors priimtos priemonės Šilalės rajonui reikalingų specialistų pritraukimui, tačiau per pastaruosius tris metus rodiklis dar padidėjo 0,7 procento.

 **12. Švietimo įstaigų, kuriose nėra nuolatinio vadovo daugiau kaip 12 mėnesių, dalis nuo bendro švietimo įstaigų skaičiaus ‒ 0 proc.**

Per pastaruosius dvejus metus savivaldybėje nebuvo ugdymo įstaigos, kuri daugiau kaip 12 mėnesių neturėtų vadovo.

 **13. Pagrindinio ugdymo pasiekimų patikrinimo metu bent pagrindinį mokymosi pasiekimų lygį pasiekusių mokinių dalis (lietuvių kalba, matematika) ‒ 37,1 proc.**

Pagrindinio ugdymo pasiekimų rezultatai labai nestabilūs, 2020‒2021 mokslo metais ‒ 62 proc., 2021‒2022 mokslo metais buvo 18, 8 proc. Nors panaši tendencija ir šalyje, tačiau Šilalės rajono mokinių pagrindinio ugdymo pasiekimų patikrinimo rezultatų skirtumai atskirais metais labai ryškus ir įtakoja vidurinio ugdymo rezultatus. Lyginant mokomuosius dalykus, ryškėja tendencija, kad mokiniams sunkiau sekasi mokytis matematikos.

**Pagrindinio ugdymo pasiekimų patikrinimas 2023 m.**

|  |  |
| --- | --- |
| Dalykas | Įvertinimų vidurkis |
| Savivaldybės | Šalies | Skirtumas |
| Lietuvių kalba ir literatūra | 6,77 | 6,6 |  0,17  |
| Matematika | 4,82 | 5,39 | - 0,57  |
| **Indikatorių paaiškinimas** |
| Savivaldybės įvertinimų vidurkis yra didesnis už šalies vidurkį  |
| Savivaldybės įvertinimų vidurkis yra mažesnis už šalies vidurkį  |

 Šaltinis: NECIS duomenys

Šaltinis: ŠVIS duomenys

 **14. Tris ir daugiau valstybinių brandos egzaminų išlaikiusių abiturientų dalis ‒ 56,3 proc.**

 Šis rodiklis parodo abiturientų mokymosi sėkmingumą ir mokyklos darbo kokybę.

Šaltinis: ŠVIS duomenys

 Šilalės rajone brandos egzaminus laikė 258 abiturientai. Egzaminų pasirinkimo tendencija nesikeičia jau keletą metų ‒ daugiausia abiturientų rinkosi valstybinį lietuvių kalbos ir literatūros brandos egzaminą ‒ 150, valstybinį anglų kalbos brandos egzaminą ‒ 142, valstybinį matematikos brandos egzaminą ‒ 134, valstybinį biologijos brandos egzaminą ‒ 61.

 

 Šaltinis: NECIS duomenys

 Standartizuotas dalykų VBE rodiklis yra savivaldybės mokyklų rezultatų, pasiektų rengiant

mokinius brandos egzaminams, charakteristika ir atspindi savivaldybės mokyklų darbo efektyvumą ir kokybę mokant skirtingų mokomųjų dalykų.

 **Išvada.** Iš keturiolikos būtinųjų savivaldybių švietimo stebėsenos rodiklių Šilalės rajono savivaldybėje vienuolikoje pažangos siekis įgyvendintas. Dėl specialistų trūkumo ne visos švietimo įstaigos turi reikiamus pagalbos mokiniui specialistus, didėja poreikis turėti daugiau mokytojo padėjėjo pareigybių, sumažėjo švietimo pagalbos specialistų, tenkančių 100 mokinių, dalis savivaldybėje. Dėl mažėjančio mokinių skaičiaus rajone neįgyvendintas siekis padidinti vienai sąlyginei mokytojo pareigybei tenkančių mokinių skaičių iki šalies vidurkio. Daugėja vyresnio amžiaus mokytojų, sumažėjo neformaliojo švietimo veiklose dalyvaujančių mokinių dalis.

**Šilalės rajono savivaldybės pažangos vertinimo 2022–2023 mokslo metų rodiklių suvestinė**

|  |  |  |  |
| --- | --- | --- | --- |
| Tikslo vertinimo kriterijai | Pradinės reikšmės2018–2019 m. m. | Reikšmės2022–2023 m. m. | Rezultatas |
| Ikimokykliniame ir priešmokykliniame ugdyme dalyvaujančių 3–5 metų vaikų dalis (proc.). | 63,4 | 88,59\* |  Siekis įgyvendintas, reikšmė padidėjo 25,19 proc., rodiklis mažesnis už šalies 2,7 proc.  |
| Vienai sąlyginei mokytojo pareigybei tenkančių mokinių skaičius bendrojo ugdymo mokyklose. | 11,45 | 11,55 | Rodiklio reikšmė padidėjo, bet atsilieka nuo šalies rodiklio 0,5 proc. Siekis neįgyvendintas.  |
| Bendrojo ugdymo mokyklų 1–8 klasių komplektų, kurie yra jungtiniai, dalis (proc.)(įskaitant specialiąsias ir suaugusiųjų klases) | 7,0 | 4,6\* | Siekis įgyvendintas, rodiklio reikšmė sumažėjo 2,4 proc., jungtinėse klasėse mokosi 3,33 proc. mokinių, iš 6 jungtinių klasių komplektų pusę sudaro specialiosios klasės.  |
| Bendrojo ugdymo mokyklų klasių komplektų, kuriuose yra mažiau kaip 8 mokiniai, dalis (proc.). | 1,5 | 0\* | Siekis įgyvendintas, nebeliko atskirų klasių komplektų, kuriuose mažiau nei 8 mokiniai.  |
| Pagrindinio ugdymo pasiekimų patikrinimo metu bent pagrindinį mokymosi pasiekimų lygį pasiekusių mokinių dalis (proc.) – matematika. | 33,9 | 37,57 | Siekis įgyvendintas, rodiklio reikšmė padidėjo 3,67 proc.  |
| Pagrindinio ugdymo pasiekimų patikrinimo metu bent pagrindinį mokymosi pasiekimų lygį pasiekusių mokinių dalis (proc.) – lietuvių kalba. | 55,69 | 78,68 | Siekis įgyvendintas, rodiklio reikšmė padidėjo 22,99 proc. |
| Tris ir daugiau valstybinių brandos egzaminų išlaikiusių abiturientų dalis (proc.). | 51,9 | 56,3 | Siekis įgyvendintas, rodiklio reikšmė padidėjo 4,4 proc. |
| Kasmet naujai komplektuojamų bendrojo ugdymo mokyklų bendrosios paskirties 1 klasių komplektų, kuriuose yra ne daugiau kaip 24 mokiniai, dalis (proc.). | 100 | 100 |  Siekis įgyvendintas.  |
| Kasmet naujai komplektuojamų bendrojo ugdymo mokyklų bendrosios paskirties 5, 9 (I gimnazijos), III gimnazijos klasių komplektų, kuriuose yra ne daugiau kaip 30 mokinių, dalis (proc.). | 100 | 100 | Siekis įgyvendintas.  |
| Mokinių, kurie mokykloje jaučiasi gerai, dalis (vidurkis, proc.). | 53,7 | – | Nebuvo galimybės įvertinti šio rodiklio. |
| Neformaliojo švietimo galimybėmis mokykloje ir kitur besinaudojančių mokinių dalis (proc.). | 63,9 | 63,04 | Siekis neįgyvendintas |
| Mokymo lėšų pakankamumas. | Mokymo lėšų dalis darbo užmokesčiui mokytojams pakankama visose švietimo įstaigose | Mokymo lėšų dalis darbo užmokesčiui mokytojams pakankama – perskirsčius lėšas tarp ugdymo įstaigų |  Siekis įgyvendintas, atsižvelgiant į pedagogų įgytas kvalifikacines kategorijas ir pedagoginį stažą lėšų dalis darbo užmokesčiui mokytojams pakankama. Asmeniui teko 2,25 (tūkst. Eur)ugdymo lėšų. |
| Vieno mokinio ugdymo kaina | Vieno mokinio ugdymo kaina dera su tais metais nustatytu mokymo lėšų dydžiu | Vieno mokinio ugdymo kainos skirtumas savivaldybės mokyklose būtų ne daugiau kaip 30 proc.  | Mažėjant mokinių skaičiui, didėja savivaldybės biudžeto lėšomis finansuojamas vienam bendrojo ugdymo mokiniui tenkantis mokyklos bendras ir mokymo patalpų plotas. Vieno mokinio išlaikymui skiriamų lėšų svyravimai tarp savivaldybės mokyklų priklauso nuo mokyklos užpildymo. Savivaldybėje nėra mažų mokyklų, numatytas rodiklio siekis, kad vieno mokinio ugdymo kainos skirtumas savivaldybės mokyklose būtų ne daugiau kaip 30 proc. pasiektas, vieno mokinio ugdymo kaina Šilalės rajone dera su nustatytu mokymo lėšų dydžiu. |
| Mokinių vežimas | Aprūpinimas transportu ir kitų vežiojimo būdų užtikrinimas stabilus, visiems priešmokyklinio ugdymo programoje besimokantiems vaikams ir 1–12 klasių mokiniams užtikrinamas atvežimas į mokyklą ir parvežimas namo | Pavežimas užtikrintas visiems priešmokyklinio ugdymo grupių ir 1-12 klasių mokiniams, gyvenantiems toliau nei 3 km nuo mokyklos | Pavežami visi mokinai, kurie gyvena 3 km ir toliau nuo mokyklos. |
| Švietimo pagalbos specialistų, tenkančių 100 mokinių, skaičius | 0,58 | 0,45 | Siekis neįgyvendintas. Rodiklio reikšmė sumažėjo 0,13 proc., didžiųjų kaimiškų savivaldybių vidurkis 0,81  |

 PASTABA. \* 2022 m. rugsėjo 1 d. duomenys.